als_Latn dik_Latn sag_Latn
Është zyrtarizuar lëvizja “Basha Ik” brenda Partisë Demokratike. Një grup prej 19 anëtarësh të Kryesisë dhe Këshillit Kombëtar të PD-së kanë kërkuar dorëheqjen e Lulzim Bashës, të cilin e mbajnë si përgjegjës kryesor për humbjen në zgjedhje.
Mes personave që kanë nënshkruar deklaratën është dhe dhëndri i ish-kryeministrit Sali Berisha, Jamarbër Malltezi.
19 anëtarët akuzojnë Bashën se ka hartuar listën e kandidatëve për deputetë në shkelje të normave statutore, “duke hequr përdhunshëm simbolet e PD dhe mbjellë përçarje të pamerituar me etiketimet “ky është i republikës së vjetër deri tek 22 vjeçarët e FRPD”.
Në deklaratë po ashtu thuhet se “Basha bëri një fushatë për Listën Basha duke mos reflektuar asnjë nga shqetësimet dhe kauzat kryesore të opozitës si kriminalizimi i parlamentit dhe administratës, droga, koncesionet etj dhe në përputhje të plotë me fushatën e PS.”
DEKLARATA E PLOTË:
Tani që përfundoi numërimi i çdo kutie të këtij procesi zgjedhor të vështirë dhe të ndotur nga paratë e pista të drogës dhe kërcënimeve të papranueshme për një shoqëri të lirë, dëshirojmë që në radhë të parë të falenderojmë komisionerët dhe numëruesit e PD që kanë qenë heronj, dinjitozë dhe qëndrestarë në këto momente të vështira për PD dhe procesin zgjedhor.
Humbja e thellë e PD në këto zgjedhje na detyron marrjen përsipër të përgjegjësive.
Lulzim Basha kryetari i PD është përgjegjësi kryesor i kësaj humbjeje.
Për më tepër Kryetari i Partisë ka marrë përsipër personalisht, në shkelje të normave statutore hartimin e listës së deputetëve dhe programin e fushatës, duke hequr përdhunshëm simbolet e PD dhe mbjellë përçarje të pamerituar me etiketimet “ky është i republikës së vjetër deri tek 22 vjeçaret e FRPD”.
Basha bëri një fushatë për Listën Basha duke mos reflektuar asnjë nga shqetësimet dhe kauzat kryesore të opozitës si kriminalizimi i parlamentit dhe administratës, droga, koncesionet etj dhe në përputhje të plotë me fushatën e PS.
Prandaj, Kryetari i PD Lulzim Basha si përgjegjësi i kësaj humbjeje duhet të japë dorëheqjen për t’i hapur rrugë rinovimit të PD dhe bashkimit sa më të gjerë të saj!
- Arben Skënderi Anëtar i Kryesisë, Drejtues Departamenti
- Avenir Peka, Anëtar i Kryesisë, Drejtues Departamenti
- Edith Harxhi Anëtar i KK
- Edvin Kulluri Anëtar i KK
- Endira Bushati Anëtar i Kryesisë, Drejtues Departamenti
- Fabian Topollaj, Anëtar i KK
- Gent Malko, Anëtar i Kryesisë, Drejtues Departamenti
- Grigels Muçollari Anëtar i KK
- Gent Minarolli Anëtar i KK
- Gjergj Lezhja Anëtar i KK
- Jamarbër Malltezi, Anëtar i Kryesisë, Drejtues Departamenti
- Julian Deda Anëtar i KK, koordinator
- Juela Meçani Anëtar i KK
- Leonard Olli Anëtar i KK
- Ledina Aliolli Anëtar i KK
- Mirgen Lata KK
- Valbona Mezini, Anëtar i Kryesisë, Sekretare
- Suzana Guxholli, Anëtar i Kryesisë, Drejtues Departamenti
- Tomorr Alizoti, Anëtar i Kryesisë, Drejtues Departamenti
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn cat_Latn als_Latn als_Latn ban_Latn als_Latn als_Latn als_Latn kac_Latn als_Latn als_Latn als_Latn